open-index/open-wikipedia-markdown huggingface dataset:
Keunienksdag

[thumb|<center>Keuniginnedag in [Amsterdam]]
[thumb|<center>Keunienk [Willem-Alexander van de Nederlandn|Willem-Alexander, keuniginne Maxima en prinsesse Beatrix binst de vierienge van Keunienksdag 2014 in Graft-De Rijp]]
**Keunienksdag**, vodien **Prinsessedag** en **Keuniginnedag**, is e nationale fêestdag in 't Keunienkryk van de Nederlandn ter êre van 't stoatshoofd. D'Ollanders versieren under uuzn ton me vlaggen en oranje ballongstjes. De keunienk (vodien de keuniginne) goat ton ip bezoek in 't land, gon kyken no ol sôortn fêestelikeedn die g'oudn wordn. Olle joaren wordn der ook een stik of 3000 Ollanders gelauwerd med een 'lintje' vo de verdienste dan ze vor under voaderland ged en. 

## Oentstoan
Die traditie is begost in 1885 ter geleegneid van de vuufde verjoardag van prinsesse Wilhelmina. Tonne vierdn ze den dag nog ip 31 ogustus en noemde et êest Prinsessedag. Os Wilhelmina ton keuniginne wier en ze 't veranderd in Keuniginnedag. Den fêestdag is ingesteld deur de liberoaln die ip die manier d'êeneid van Olland wildigen versterkn.

## Loatre joaren
Ip 6 september 1948 volgt Juliana ur moeder ip en vanaf 't joar doarip wordt Keuniginnedag ip ur verjoardag, 30 april gevierd. Uut respect vor ur moeder oudt Beatrix, os z' in 1980 keuniginne van Olland wordt, den datum van 30 april.

Wo dan d'Ollanders nog oltyd van klappn is de keuniginnedag van 1979 os Jos Brink keuniginne Juliana spontoan een tote gaf vor ur verjoardag ip TV. En ook nog da Prins Claus in 1999 ip dien dag spontoan een jounk mokstje ol achter ip z'n villo meepakte vor een toertje te doen.
Ip den koudstn keuniginnedag, in 1954, was 't -2,5 groadn Celsius, en ip de warmstn in 1993 28 groadn.

In Olland wordn der ip Keuniginnedag overolst ôok rommelmarktn g'oudn.
## Keunienksdag
Den 30stn april 2013 is keuniginne Beatrix ofgetreedn en is eur zeune prins Willem-Alexander keunienk gekommn. Doarom wordt Keuniginnedag vanof 2014 "Keunienksdag". 't Wordt gevierd ip 27 april, de verjoardag van Willem-Alexander.
Kruuspôorte

thumb|right|De Kruuspôorte

De **Kruuspôorte** is êen van de Brugse stadspôorten en is een oenderdêel van de twidde Brugse stadsomwallienge uut 1297. Zelv'is ze gebouwd in de periode 1401-1406 deur de bouwmêesters Jan van Oudenaerde en Maarten van Leuven, t'ope me de Gentpôorte en de Katelynepôorte (die der nu nie mir is). Van de ôorsproenkelikke Kruuspôorte bluuft er zuste mo 't oofdgebouw over: de twi bruggen en de vôorpôorte en z'ofgebrookn.  't Interieur van de pôorte is groatendils bewoard gebleevn, toe zelfs de bankstjes van de pôortwachters toe.

## Zied ook noa
* Brugsche stadspôortn
Smeepôorte

De **Smeepôorte** uut 1367-1368 is êen van de Brugse stadspôorten die een ounderdêel woaren van de Brugse stadswallen. Z'is gebouwd deur de bouwmêesters Jan Slabaert en Mathias Saghen, no 't voorbild van de Boeveriepôorte (die der nu nie mer is).  Oorsprounkelik stound ze in 't woater en was ze me kantelbruggn me de stad en de omwallinge verbounden.  In de 18ste êeuwe en ze der nog een stik angebouwd die der nu nog is.  An de kant van de stad angt er een yzeren doodskop ter vervanginge van de schedel van de Gentenoare Frans van der Straeten die de pôorten wilde open doen vo 't leger van Lodewyk XIV, wovoarn dan ze em ton ook ountoofd en en z'n oofd an de pôorte g'angn en vo wien da da nu nog zou willen doen af te schrikkn.

## Zied ook noa
* Brugsche stadspôortn
Karel Deruwe

**Karel Deruwe** (Brugge, 19 moarte 1956) es nen West-Vlamschen acteur. Ie es by het grôte publiek bekend gekoomn me zyn rolle als Guido Van Den Bossche in *Familie*, de doagelikse soap ip VTM. Doarin ei't ie 7 joar lange een ôofdrolle gespeeld. Voors eit ie ôok nog een carrière in de film, ip het tonêel en de musical.

## Carrière
Karel Deruwe eit zyn ipleidienge gehad in Antwerpen by Dora Van der Groen. Doarachter, van 1979 tot 1988 eit ie by het muscialtheoater Arena in Gent gespeeld. Vanof 1992 kwam't ie ip et klêne scherm: ie eit in Familie gespeeld tot in 1999. Ie es ôok bekend van klêendere rollekes in veel TV-series. Zyn mêest recente rolle speelt ie in *Emma*, als TV-producer.

### Rolln in TV-series
;Ôofdrolln:
*1992 - 1999 - Familie (als Guido Van Den Bossche)
*2007 - Emma (als Jean-Pierre Cloedt)

;Klêendere rolln:
In *Merlina*, *Mik, Mak en Mon* (1987), *Postbus X*, *De Bossen van Vlaanderen* (1992), *Heterdaad* (1996), *Diamant* (1997), *Recht op Recht* (1998 en 2001), *Flikken* (2001), *Stille Waters* (2001), *Sedes en Belli* (2003), *Rupel* (2004), *Aspe* (2004), *Witse* (2004), *Matroesjka's* (2005), *De Wet volgens Milo* (2005)...

### Rolln in films
*1985 - De Leeuw van Vlaanderen 
*1986 - Het Gezin van Paemel
*2000 - Misstoestanden als Van De Kasseien
*2003 - Team Spirit 2 als Breespoels

### Musical
* 1983-1984 The Rocky Horror Show, Teater Arena Gent (als Riff-Raff)

*Chicago
*Jesus Christ Superstar
*Grease
*2001 - Peter Pan (als Kapiting Oak)
*2002 - Camelot (als Keunieng Arthur)  

### Théoater
*Hamlet
*Het Poppenhuis
*1993 - 1995 - Nora et dukkehjem
*1993 - 1994 - Le bourgeois gentilhomme
*1996 - 1998 - Zwijg Kleine
19 moarte

**19 moarte** is den 78stn dag van 't joar (79stn dag in e schrikkeljoar) in de Gregorioansche kalender. Nog 287 doagn toet 't ende van 't joar.

## Geboorn
* 1926 - Ray Verhaeghe
* 1956 - Karel Deruwe
* 1962 - Hans Peter Janssens
* 1971 - Sébastien Godefroid‎

## Gestorven
* 1919 - Camille Simoens
* 2008 - Hugo Claus
Vlaamse Televisie Maatschappij

thumb|Mercedes-Benz Sprinter va vtm-nieuws in Brussele in 2004e

**VTM** (*Vlaamse Televisie Maatschappij*) is e commercieeln televisiezender in Vloandern die is opericht op 1 februoari 1989. Ie makt ounderdêel uut van de *[[Vlaamse Media Maatschappij]]* (VMMa). 

Vôorn VTM wos de BRT 'n ênigstn Vlamschn post. Patrick Dewael, toen minister van Cultuur, wilde doa veranderieng in briengn. Van 't moment da televisiereclame toeeloatn wos, koste VTM begunn. 
De grôte vôortrekkers van de zender woarn Mike Verdrengh en Guido Depraetere. Zyder kwaamn van de BRT en woarn kwoad da ze doa nunder goeste ni kostn doen.

In 't begun woarn veel programma's redelik simpel van opzet, peis moa an *Het Rad van Fortuin* en *De Juiste Prijs*. Zelfs de nieuwsuutzendiengn woarn espress e bitje makkeliker emakt dan by de concurrensje. 't Verwyt kwaam ol rap da VTM de menschen dom makte. Moa 't succes wos enorm: eind joarn '90 addn ze e marktandêel van round de 35%.

Mike Verdrengh reageerde in De Standaard (17/11/2000) geprikkeld op de kritiek. E zegt byvôorbeeld me reedn da VTM 'n êestn Vlamschn soap ed ebrocht. Toch is 'n nie blind: e gift toe dat er programma's woarn mè letter kwaliteit. 

Enigte joarn èin ze ôok een twa nieuws gemakt, at er e twadde gebeut keuje olsan een filmke of ne foto deure zendn noa 4040 me junne telefung. Zidurr gebrukn da ton in under nieuws ofleveringn of weet 'n azô dat der doa een twa gebeurt is en komn of.

## Bronn


## Externe koppelienge
* Officieeln website
Temptation Island

**Temptation Island** is een TV-programma dat uutgezoenden wordt ip VT4 en ip den Ollandse zender Veronica.  

Den ipzet is da 4 koppels under reloasie testen deur elk apart in styf exotische omstandig'eden te weerstoan an de verleidingen van een stik of acht vrygezelln wo dan ze ton ollesôorten spelletjes mee spelen en om de zoveel tyd ip 'date' (sprikt uut: *deet*) goan.

Oendertussen is 't de zesde reekse van Temptation Island en ut speelt em af ip Jamaica, in tegenstellienge toet de vorige afleveriengen die in Azie deuregingen.

## West-Vlamingen ip Temptation Island
Lik in vele van da sôorte programma's spryngen de West-Vlamingen der nateurlik uut. Van de joare zyn der **Gringo** en **Siska** uut de streke van Kortryk die de show steeln.  Gringo, die buldozer-machinist is en kieper by Dede-Vichte, volt voaral ip deur de creatieve maniere woarip dat ie West-Vlams combineert me slang-Iengels.  Een vôorbild dovan is "'k E me gejeund. Toan benne 'k *relaxed*, ok me nie jeune ton benne 'k *pist* en doe 'k toan roare".  Een andere fraze die de fans lange bezig hoeden eet van em was *"Talk to the hand, 'cause the face don't wonna hear it anymore"*.

## Externe koppeliengn
* Temptation Island
* Talk to the hand
* Dede-Vichte
Jacques Brel

thumb|<center>Jacques Brel 
**Jacques Romain Georges Brel** (Schoarbeek (Brussel), 8 april 1929 - Bobigny (Parys), 9 oktober 1978) wos ne Belgischen zanger, componist, tekstschryver en acteur die in de vroege joaren zestig uutgroeide tot een internationoale vedette.

Zyn vôorouders woaren van de bourgeoisie uut de streke van Zunnebeke: zyn grootvoadre was lange burgemêestre van Zandvôorde. Doarom oat Jacques Brel en hoat-liefdeverhoudienge me West-Vloandern.

Brel durfde kritiek te geevn op ol wuk da nem ni anstoeg. Da koste de Kerke zyn, de schynhilligheid van de bourgeoisie, ôorloogn, flamingantn,... 
Ip zyn latste ploate in 1977, 'Brel' (CD: Les Marquises), spuugt ie met "Les F... " nog ne kêe zyn galle over de Vlamsche Bewegienge; 't liedje leverde discussies in 't Belgisch parlement ip. 

Sommigte va ze liedjes zyn oek vertoald in 't Iengels en overezoengn deur bekende artistn lik David Bowie, Nirvana, Marc Almond, Neil Diamond, John Denver, Frank Sinatra, e Dusty Springfield.

In 1974 lat 'n alles achter en vertrekt 'n vor e weireldreize me z'n zeiljacht, de Askoy II, tegoare me z'n vriendinne Maddly Bamy. Je was ton al ziek en g'opereerd van loengkanker. J'et Maddly Bamy lêern kenn binst 't droain van e film: *l' aventure c'est l' aventure * van Claude Lelouch. Uutendelik belandn ze tegoare ip de Markiezneilandn in de Stilln Oceoan. Ip één van die eilandn, Hiva Oa, brocht 'n z'n latste joarn deure. Je wierd er ook begroavn nie verre van de Fransche schilder Paul Gauguin. 

## Externe koppeliengn
*Officiële website van ''Editions Jacques Brel'' (in 't Nederlands, Iengels, Frans en Italioans)
* Brelitude
* Station Jacques Brel
*Beeldn op Google Video: ''Les bourgeois'' ''Mijn vlakke land'' ''Ne me quitte pas'' ''Madeleine''
West-Vlamsche basketploegn

In **[[West-Vloandern]]** zyn der verschillige **[[basket]]ploegn** die in nationale, landelyke en provinciale competiesje speeln.
## Seizoen 2015-2016
### Nationale competiesje
;Vintn:
*1e klasse (Basket Ethias League): 
**BC Telenet Oostende (Ostende)
*2e klasse: 
**Bent Schoenen Waregem (Woaregem)
**KBBC Oostkamp (Ôostkamp)
**KB Gistel Oostende DUVA Fruit (Ostende)
**Melco Ieper (Yper) 
*3e klasse A: 
**Basket Sijsele (Sysêle)
**Kortrijk Sport CB (Kortryk)
**BT Holstra Wevelgem (Wevelgem) 
;Vrouwn:
*1e klasse: 
**D-GLAS Oostende Bredene (Breinienge)
**Declercq Stortbeton Waregem (Woaregem)
**Tulikivi Dames Basket Deerlijk (Deirlyk)
### Landelyke competiesje
;Vintn:
*1e landelyke:
**Racing Brugge (Brugge)
**KB Gistel Oostende DUVA Fruit B (Ostende)
**Rapid Langemark (Langemark)
**Vk Iebac Ieper (Yper)
*2e landelyke: 
**Basket Blankenberge (Blanknberge)
**BBC Spie Izegem (Yzegem)  
**Kortrijk Sport CB B (Kortryk)
**TIGER Zwevegem Deerlijk (Deirlyk)
;Vrouwn:
*1e landelyke:
**Wytewa Roeselare (Roeseloare)
**Blue Cats Ieper (Yper)
**DS Waregem B (Woaregem)
*2e landelyke
**Dames Basket Brugge (Brugge)
**Dames Basket Wevelgem (Wevelgem)
**D-GLAS Oostende Bredene B (Breinienge)
**K-Basketteam Kortrijk (Kortryk)
**BC Knokke-Heist (Knokke)
### Provinciale competiesje
;Vintn:
*1e provinciale
**ACJ Basket Brugge 
**Digipass Olbak Bissegem
**Vk Iebac Ieper 
**BB Zwevegem Deerlijk
**Basket Alumes Moorsele
**BBC Poperinge 
**Racing Brugge B 
**Bbv Oedelem 
**BBC Spie Izegem
**Melco Ieper B
**KBBC De Panne
**BBC De Westhoek Zwevezele
Askoy II

thumb|
Den **Askoy II** is 't zeiljacht van Jacques Brel woamee dat 'n de weireld roundgereisd hèt.

## Geschiedenisse
Den bôot (20 m lank, 5 m brêed en 40 ton) is in 1960 gebouwd deur d'Antwerpsche scheepswervn Van de Voorde in ipdracht van den architect Hugo Van Kuyck. In de joarn 70 krêeg Jacques Brel de zeilmicrobe te pakkn en in 1974 kwamt 'n noar Antwerpn en wierd 'n smôorverliefd ip den Askoy II. J'het hem ton ook gekocht vo z'n weireldreize. E joar vo dat 'n stierf hèt 'n z'n bôot were verkocht. Achter e poar kêers van eigenoare te zyn veranderd is den bôot serieus beschoadigd in e zwoare storm en uutendelik gestrand in Baylys Beach.

Twi Blanknbergsche zeilfanoatn en fans van Jacques Brel, de broers Staf en Piet Wittevrongel, hèn 't plan ipgevat van zyn gestrand zeiljacht te bergn en te restoreern. Z'hèn doavôorn de VZW *Save Askoy II* ipgericht. De zwoar beschoadigdn bôot lag vlak by de Nieuw-Zêelandsche kust, gedêeltelik in dryfzand.

De broers hèn Jacques Brel lêern kennen, omdat 'n in 1974 zeils besteld had vo zyn jacht in de zeilmoakerye van de Wittevrongels in Blanknberge. J'hèt doar ook zeillessn gevolgd. Den 28stn juli 1974 ist 'n vanuut Antwerpn vertrokkn ip weireldreize. E joar loater, by den deurtocht van 't Panamakanoal de 15stn ogustus 1975, hè Brel e  postkoarte verzoundn noa de Wittevrongels woarip dat 'n geschreevn hèt: "Alles is OK en me goan goed voruut".

Maddly Bamy, de latste levensgezellinne van Brel die met hem meevoarde, steunt 't project van de broers vo den Askoy II e twidde leevn te geevn. In september 2006 is ze noa Blanknberge gekommn en hè ze blommn vastegemakt an de plakkoate van Jacques Brel ounder de viertorre.

Den 14stn december 2007 zyn Staf Wittevrongel en Tjerk Pillen van de VZW Askoy II noa Nieuw-Zêeland vertrokkn vo 't wrak van 't strange weg t'hoaln en voorlopig over te briengn noa Dargaville. Ze zyn doa bygestoan deur Noel Hilliam van 't *Dargaville Maritime Museum*. De bedoelienge was van den Askoy II noa België were te briengn en te restoreern.

De 16ste meie 2008 is *La Cathédrale*, lik da Brel zyn bôot noemdege, were in Antwerpn geland achter 34 joar. De 25ste meie ist 'n met URS (*unie van Redding en sleepdiensten*) noar Ostende gebrocht.

Den 8stn april 2010 is den Askoy overgebrocht noa Rupelmonde woa dat 'n gerestoreerd wordt deur "De Nieuwe Scheldewerven", e bedryf dat doarin gespecialiseerd is. 

In de zomer van 2010 wast er e tentôonstellienge roend den Askoy II ip de Piere van Blanknberge. Der was e model van den Askoy II te zien, moar ook e stik stoal dat de VZW Save Askoy II hè kunn krygn van de restn van 't World Trade Center van New York. 't Is uniek in België en 't goa gebruukt wordn by de restoroasje van den Askoy II. Den 11stn september is 't stoal overgebrocht noa Kruibeke en overhandigd deur Robert Faucher, Deputy Chief of Mission by d' Amerikoansche Ambassade, an Burgemêester Denert. 't Goa loater deur Peter Janssens van de Nieuwe Scheldewerven Rupelmonde symbolisch angebracht wordn an 't steurwiel van den Askoy II.

## Externe koppeliengn
*Save Askoy II
*Askoy II noa De Nieuwe Scheldewerven, Rupelmonde
*WTC-stoal noa den Askoy II
Mario Danneels

**Mario Danneels** (Brugge, 21 moarte 1981) es nen West-Vlamsche schryver en journalist, ipgegroeid in Moerkerke (Damme). Je weun' nu ol a poar joar in Ierland.

## Carrière
Mario Danneels es ip slag beroemd gekoomn deurda't ie als jounk gastje van 18 joar een vrêe gedetailleerde biografie schreef va keuniginne Paola. Het boek sloeg in lik een bomme, iederêen peisde da't er een joung gastje een ipstel voo schole an't moakn wos, en doarom zeidn ze soms dingn dan ze anders zoen verzweegn ein. 

Moar de aandacht kwam vôorol omda ie mè êen zinneke et als êeste andurfde voo te klappn over de onechtelikke dochter van Keunieng Albert. 
Sedert 2004 weunt en werkt ie in Ierland als correspondent voo De Standaard en Radio 1. Ie eit ôok ol voo Humo geschreevn. 

In 2007 eit ie nen twêedn boek geschreevn over de keuniengklikke familie, woarin da't ie vôorol de *weireldvrimdeid* van de  keunienkgklikke familie ankloagt.

## Boekn
*1999 - Paola, van 'la dolce vita' tot koningin
*2000 - Paola. De 'la dolce vita' à la couronne
*2000 - Het leukste uit Humo (co-toopestellr)
*2007 - Het trauma van de troon. Het verdriet van de Van Belgiës
*2007 - Les traumatisés du trône. Les chagrins de la Famille Royale
Bagynof (Brugge)

thumb|right|'t Bagynof van Brugge
't **Bagynof van [[Brugge]]** (in andere stikkn van de provinsje zeggn ze *begynof*) is in 1245 gesticht deur gravinne Margaretha van Constantinopel, dochter van graaf Boudewyn IX van Vloandern, die toet keizer van Constantinopel gekroand was achter de vierde kruustocht. 
thumb|left|Brugge no de pôorte van 't Bagynof

't Bagynof van Brugge, ôok wel *Begijnhof Ten Wijngaerde* genoamd, ee zun originèle middelèèuwse structeure kunn oeden.  't Is een geslootn of omriengd deur woater.  Ip de pôorte wo da je deure moet vo binn te goan  stoat er 1776, mo de mèèste uzetjes zyn uut de 17ste en 18ste èèuwe.  Der zyn der een poar in neo-gotieke styl uut de 19ste èèuwe en in ’t zudelik dèèl zyn der zelfs nog een poar bewoard gebleven uut de 14ste en 15ste èèuwe.  In 't grôotste uus weunde vroeger de ‘Grootjuffrouw’ die ’t bagynof leidige.  In èèn van de uzetjes is ’t er een muzeum ingericht, **’t Bagynuzetje**, wo da je ku zien oe dan de bagyntjes vroeger leefdigen.

De Sint-Elisabethkerke die by d'iprichtinge van ’t bagynof deur Margaretha van Constantinopel gebouwd was, brandige gedèèltelik uut in 1584, mo is eripgebouwd en ersteld en de werkn woaren in 1609 gedoan.

In ’t begun van de 20ste èèuwe woaren der verre gin bagyntjes me en dorom werd er beslôotn vo een dèèl van d'uzetjes omme te bouwen toet een klôoster.  De vroegre bagyntjes zyn dus vervangen deur nunnen van d’Orde van St-Benedictus die in een angepaste tenue in ’t bagynof roendloopn.
Sigrid Spruyt

**Sigrid Spruyt** (Deurne, 24 moarte 1964) is e vôormoalige nieuwslezeresse van de VRT en is doa nog olsan journaliste.

Ze studeerde Geschiedenisse en Journalistiek an 'n unief van Gent. 
In 1989 is ze begunn by de VRT nieuwsdienst, in 1991 presenteerdige ze vo den êeste ki 't nieuws en in 1997 wos ze de êeste die 't toen vo 't êest uutgezondn middagjournaal presenteerdige.

Sigrid Spruyt klapt zounder accent, en ze zag 't er ossan styf serieus uut a ze 't journoal presenteerdige.

Achter da ze mêer of twientig joar etrouwd wos, begoste ze e reloasje me de muzikant Raymond van het Groenewoud. Moa ze zyn doar olletwêe discreet over ebleevn. Z'eit twêe kinders (geboorn in 1997 en 1994).

Ip 26 oktober 2007 stoptige ze me 't presenteren van 't nieuws, volgens eur omda ze allergisch was an bepoalde stoffen in de schmink die ze moeste droagn by 't presenteren.

Ip moandag 6 april 2009 trouwde ze in Brugge me Raymond van het Groenewoud.
11 juni

**11 juni** is den 162stn dag van 't joar (163stn dag in e schrikkeljoar) in de gregorioansche kalender. 't Volgn nog 203 doagn toet 't ende van 't joar.

## Geboorn
* 1403 - Jan IV, hertog van Broabant en Limburg
* 1519 - Cosimo I de' Medici
* 1964 - Johan Verstreken

## Gestorvn
* 1956 - Frank Brangwyn
24 moarte

**24 moarte** is den 83stn dag van 't joar (84stn dag in e schrikkeljoar) in de Gregorioansche kalender. Nog 282 doagn toet 't ende van 't joar.
## Gebeurtenissn
* 2006 - Geborte van de West-Vlamsche Wikipedia

## Geboorn
* 1188 - Ferrand van Portugal, groaf van Vloandern
* 1564 - Lodewyk Maekeblyde, poater uut Poperienge
* 1607 - Michiel de Ruyter, Nederlandschn admiroal
* 1916 - Joos Florquin, Vlamschn toalkundign
* 1955 - Bert De Graeve, West-Vlamschn entrepreneur
* 1964 - Sigrid Spruyt, Vlamsche journaliste
* 1986 - Nathalia Dill, Brazilioansche actrice
* 1992 - Justine De Jonckheere, Miss België 2011

## Gestorvn
* 1882 - Henry Longfellow, Amerikoanschn dichter
* 2009 - Nand Buyl, Vlamschn acteur en regisseur
Magdalenakerke (Brugge)

thumb|right|<center>De Sint-Magdalenakerke in Brugge
De **Sint-Magdalenakerke** in Brugge was êen van de êeste kerkn in de nieuwe Iengelse neogotische styl.  Ze wier gebouwd tussn 1851 en 1853.

De Sint-Magdalenakerke is den ipvolgre van de Sint-Catharinakerke die in 1578, os Brugge een Calvinistische stad was, wierd afgebrookn.  De prochie Sint-Catharina was in 1270 ipgericht ols een dochterprochie van Onze-Lieve-Vrouw, en viel zowel binnen ols buutn de stadswoln.

In 1804 kreegt de prochie ur nieuwe name, mo 't was mo in 1851 da de bouw van de nieuwe kerke begost. Et oentwerp was van architect Pierre Buyck, mo den bouwmêestere, den Iengelsman Thomas Harper King, die vele gelêerd aad van de groendlegger van de neo-gotiek Augustus Welby Northmore Pugin, pastige de plannen an. Et oorsproenkelike interieur da stief kleurryk was wierd in de joaren '70 oender impuls van de anti-neo-gotische beweginge overschilderd wodeure da vele van de schôoneid van't gebouw verloorn gegoan is.
Bakkn

thumb|200px|E bak
**Bakkn** es ne toafelsport die je me twêe of me viern kunt spelen. 't Trekt ip voetbol, mo ton in 't klêne. 't Es ne redelik populairen cafésport, tope met snooker, manilln en veugelpyk.

Den toafel bestoat uut nen outne bak ip pôotn. Ie trekt ip e klêen voetbolveld en oe weerskantn zittn der goaten in de zykantn woarin dat er yzerne boarn zittn me vintjes an. Die vintjes zyn emakt uut kunststoffe of out (de dierdere sôortn). Zyder stelln de voetbolspelers vôorn (1 keeper, 2 verdedigers, 5 middnvelders en 3 anvollers). Ge kunt ze noa voorn en noar achtern loatn beweegn door an de boarn te droaien en upzyds deur der an te trekkn of te duuwn.

Juste glik in echtn voetbol es 't er oe weerskantn e golle, woarin da je moe probeern den bol te krygn deur an de boarn an joune kant te droaien. D'echte liefebbers loatn de boarn nôoisn zot droain - ze lossn de grepe ni. Goals moakn me je vintjes van 't middn, meugt nie.
Genteledyk

De **Genteledyk** of de **Blanknbergsche dyk** wierd êeuwen geleedn angeleid tusschn Blanknberge en Brugge vo de landeryen te verdedigen teegn de iprukknde zêe. 

## Geschiedenisse
Vanof de twiddn elt van de 11e êeuwe greepn de kustbeweuners actief in om deur middel van dykn overstromingen teegn te goan. Azo wierd 't overstromingsgevoar vanuut 't Zwin bezworen. Ôorsprounkelik zorgde iederen eigenoare of gebruker vo 't beveiligen van zyn ground. Loater zoagen ze in da je in de stryd teegn 't woater beter de krachtn koste bundelen. Azo kwoamen d'r verênigingen toet stand die "woateringe" wierdn genoemd. 't Poldergebied dat deur de Genteledyk en de Zydelinge beschermd wordt vormt de boasis van de woateringe van Blanknberge. De belangrykste afwoateringe van 't gebied is de Blanknbergsche voart (ook Grôte Ede genoemd). De oudste verwyzinge is were te vindn in een charter van 1337, die de bouw van nieuwe dykn vôrenschryft achter de stormvloed woaby da Scarphout by Blanknberge deur de zêe verzwolgen wierd.

## Tourisme
Tusschen Blanknberge en Brugge is 't er een veloroute uutgestippeld die genoemd is noa de Gentele: de Genteleroute.
Raymond Brulez

**Raymond Brulez** (Blanknberge, 18 oktober 1895 - Brussel 17 ogustus 1972) was een West-Vlamsche schryver.

## Carrière
Raymond Brulez studeerde filosofie en letteren an de Vrije Universiteit Brussel. 

Van 1936 toet 1938 werkteget ie by de nationoale radio-omroep in Brussel als literair adviseur en van 1945 toet 1960 als directeur van de Vlamsche gesprookn uutzendingn. Je makte de groundige veranderinge van de instellinge mee: êest NIR, ton BNRO en loater BRT. 

Z'n bekendste literair werk is de tetralogie: 'Mijn woningen' (1950-1954). Vor 'Het huis te Borgen' krêeg 'n de driejoarlikse stoatsprys vo 'Verhalend proza'.

## Bibliografie
* André Terval of Inleiding tot een leven van gelijkmoedigheid (1930) 
* De laatste verzoeking van Antonius (1932) 
* Sheherazade of De literatuur als losprijs (1933) 
* De Noord-Nederlandse letterkunde sinds 1914 (1936) 
* De schone slaapster (1936) 
* Novellen en schetsen (1936) 
* Eén mei - De klok (1937) 
* Ecrivains flamands d'aujourd'hui (1938) 
* Mijn woningen (1950-1954) 
::Het huis te Borgen 
::Het pact der Triumviren 
::De haven 
::Het mirakel der rozen
* De besten der werelden (toneel) (1953) 
* De verschijning te Kallista (1953) 
* Van Serajewo tot 4 augustus (luisterspel) (1954) 
* Diogeentjes (1962) 
* De toren van Lynkeus (1969) 
* Proefneming der eenzaamheid (1969)
Johan Verstreken

thumb|<center>Johan Verstreken

**Johan Verstreken** (Ostende, 11 juni 1964) is e West-Vlamschen polletieker en geweezn TV-presentator. Doanoast et 'n ook nog an de leidienge gestoan van *Luna Kabuza Productions*, et bedryf da Hopla makt.

## Radio en TV-carrière
Johan Verstreken is bekend gewordn bie de VRT als presentator van TV-programs gelik *De Muziekdoos*, *De Nationale Loterij*, *Vana-1 Vana-2*. Up de radio et 'n oender andere *Fiëstag* gepresenteerd, e programma va Radio 2.

## Polletieke carrière
Sedert 2001 istn in de platselikke Ostendsche polletiek gegoan voe de CD&V. Jis verkoozn gewist en is scheepn van e 'n èèln oop verantwoordelikeedn, woaroender cultuur en gelieke kansnbeleid. In 2004 istn verkoozn toe Vlams parlementslid.
1895

1892 - 1893 - 1894 - **1895** - 1896 - 1897 - 1898
't Joar **1895** is 't 95e joar in de 19e eeuwe volgenst de christelikke joartellienge.
## Geboorn
;moarte
* 10 - Jules Vanhevel
;oktober
* 18 - Raymond Brulez
## Gestorvn
17 december

**17 december** is den 351stn dag van 't joar (352stn dag in e schrikkeljoar) in de Gregorioansche kalender. Nog 14 doagn tout 't ende van 't joar.

## Gebeurtenissn
* 1865 - Leopold II bestygt de trôone

## Gestorvn
* 1195 - Boudewyn V van Henegouwn
* 1471 - Isabella van Portugal
* 1909 - Leopold II van België
* 2004 - François Lambert
Maaike Cafmeyer

thumb|<center>Maaike Cafmeyer
**Maaike Cafmeyer** (Toeroet, 27 moarte 1973) es een West-Vlamsche actrice.

## Carrière
Maaike Cafmeyer es by het grôte publiek bekend gekoomn van eur rolle als vrouwe van Bart Depauw in *Het geslacht Depauw* ip één in 2004. Doarachter ei ze nog meegespeeld in de TV-reekse *Aspe*, de verfilmienge van de boekn van Pieter Aspe. Ze speelt ôok mee in de jeugdserie *En daarmee basta!* ip Ketnet.

In het tonêel es ze bekend van eur rolln in *Het belang van Ernst* en *Huilend* Hert gebrocht deur et Theater aan Zee in Ostende en *Een ideale echtgenoot* van Spelersgroep Ernst-Serieus in Brèènienge in 2006.

Z'eit ôok de stemme van Snêeuwwitje ingesprookn in de Nederlandstoalige versie va *Sneeuwwitje* in 2007.

In 2008 was Cafmeyer *Beste Actrice Nationaal* volgens de lezers van HUMO, die under stemme uutbrochten in *Humo's Pop Poll*. In 2009 was ze lid van de Raad van de Goud'ne Ploate in't televisieprogramma *Hartelijke groeten aan iedereen*.

In 2012 spilde Cafmeyer de rolle van Anne in *Domino*, e musical mê liedjes van Clouseau. Ze spilde oender andere mê Deborah De Ridder en Mark Tijsmans. In de één-quiz *Twee tot de zesde macht* zit Cafmeyer geregeld in e quiz-duo med'een andere bekende Vlamienk tegen tweê oenbekende duo's.

In 2013 was ze te ziên in't spelprogramma *De neuze van Pinokkio*.

In 2014 is ze te ziên in e Studio 100-musical over den Êestn Weireldoorloge genaamd *14-18*.

Cafmeyer was twee joar getrouwd met de kunstenoare Klaas Ruysschaert. Tegoare met den Hollandsche cellist Frans Grapperhaus ei ze twee dochters.
## Tv-series
*2004-2005: *Het Geslacht De Pauw*, Maaike Cassiman
*2005-2006: *En daarmee basta! *, Patsy Carlisse
*2009: *Mega Mindy*, Vera Vriezer
*2009: *Code 37*, Eva Meskens
*2004-2011: *Aspe*, Carine Neels
*2012: *Tegen de Sterren op*, gastrolle
*2013: *Zone Stad*, Maya Soetens
*2013: *Danni Lowinski*, Tina
*2013: *[[Eigen kweek|Eigen Kweek]]*, Chantal Vantomme
*2015: *[[Bevergem]]*

## Films
*2007: *Formidable* (Dominique Standaert), byrolle
*2008: *Loft* (Erik Van Looy), Miriam Laureys
*2010: *Turquaze* (Kadir Balci), Lieve De Meyer
Duunbergn

thumb|<center>Kerke H.Familie Duunbergn
**Duunbergn** is e dêel van de kustgemêente Knokke-Heist in West-Vloandern. Tusschn Heist en Duunbergn ligt et 10 hectare grôot "Directeur-Generaal Willems park" in feite e domeinbus en gedêeltelik dunegebied.

## Geschiedenisse
Vo 1900 was 't gebied tusschn Knokke en Heist nog nie bebouwd.

Vanof 1905 wierd er e verkoavelingsproject gestart volgns de plangs van den Duutschn architect en urbanist Joseph Stübben, te middn van 'n uutgestrekt dunegebied. 't Resultoat was 'n elegant, pittoresk badplatstje, e rustig  weungebied zounder hoogbouw, woaby dat 't niveauverschil van de dunen gerespecteerd is.

## Beziensweirdigheedn
:15px *Kykt noa [[Bouwkundig erfgoed in Duunbergn]]*

## Evenementn
*Internationoal Cartoonfestival Knokke-Heist van juli tout september: internationoale cartoonwedstryd.
* Internationoal vierwerkfestival in ogustus ip 't strange. Vierwerkmoakers uut verschillige landn demonstreern ton hunder kunstn.
Peter Bulckaen

**Peter Bulckaen** (Gilwe, 9 september 1965) es ne West-Vlamschn acteur. Zyn bekendste rolle es die van flik *Max* in *Wittekerke*. Doarnoast zag je em dikwyls in TV-panels va populaire spelprogramma's (*Linx*, *Het gevoel van* van Ingeborg, *Schone Liekens*,...)
## Tv-roll'n
*1988: *Postbus X* 
*1990: *Commissaris Roos* (Brood en spelen), Fred
*1991-1992: *Caravans*, Gieke Widevetter
*1993: *De wereld van Ludovic*
*1994: *Proper Volk* 
*1995: *Niet voor publikatie* (David X): Marcel Janssen
*1995: *Interflix* 
*1997: *De Kotmadam*
*1997: *De Gaston Bergmans Show*
*1998: *De Jacques Vermeire Show* 
*1999: *Boerenkrijg*, Sterke Jan
*1999: *Heterdaad*, Patrick Bruneel
*2004: *F.C. De Kampioenen* (Met twee aan zee), Portier De Langhe
*2004: *Flikken Gent* (Stof ), Adriaan Willaert
*2004: 2005-2006: *Twee Straten Verder*, Julien in onderdeel 'Tommeke'
*2005: *Witse* (Veel liefs uit Rusland), Fernand Vanlombeek
*2006: *De Gek op de Heuvel* (TV film C. Vervaet)
*2006: *Aspe* (Free Willy), Wuyts
*2006: *Grappa* 
*2007: *Mega Mindy*, Karel Karaat
*2008: *Spoed* (De laatste kans), Dokter Snauwaert
*2008: *Thuis*, Boas suprette 
*1995-2008: *Wittekerke*, Max Moelants 
*2008: *Zone stad* (De brouwerij), Mark Debruyn
*2008: *De Kotmadam* (Winst en Verlies)
*2008: *Spring* 
*2009: *Dobus*, Sollie
*2009: *Aspe* (De ongenode gast), Nico Cuyvers
*2009: *De Rodenburgs*, Eric Stoops
*2010: *Goesting* 
*2010: *Twee straten verder*, Julien
*2010: *Amika*, Patrick Vereycken
*2010: *Hallo K3!*, Poliesje
*2011: *Dubbelleven*, Hoofdverpleger Glenn
*sins 2007: *Familie*, Mathias Moelaert  
*2012:  *De vijfhoek*, Annemer Van Kets
## Film
*2003: *Luna's Paradise* (short film P. Bal), Marcos
*2005: *Buitenspel* (Jan Verheyen), Boekhouder Joris
*2010: *Zot van A*, Caféboas Ronny
*2011: *[[Het varken van Madonna]]*, Pol Nachtegaele

## Theoater
*1986: *De Koopman van Venetië* (KVS Brussel)
*1986: *Een Station Service* (NT Gent)
*1987: *De revisor* (KVS Brussel)
*1987-1990: *Play Macbeth, LUV, Het Onderzoek, Adam in ballingschap/Lucifer, Interieur, De Kersentuin* (Theater Antigone Kortrijk)
*1990: *Electra* (Antigone Kortrijk)
*1991: *De Kaukasische Krijtkring* (Antigone Kortrijk)
*1992: *Rudimentèr* (Theater teater Mechelen)
*1993: *Het Celibaat* (Theater teater Mechelen)
*1997-1998: *Zwijg Kleine* (De Werf Brugge)
*2000: *Smullen met Snullen* (Fitti Plays, Fakkeltheater)
*2003: *Boeing boeing* (Music Hall)
*2008: *Foei Minister!* (Studio 100)
*2008: *Ladies Night* (Geert Allaert Theaterproducties)
*2009: *Zwijg kleine!* (De Komedie Compagnie)
*2010: *Een raar koppel* (De Komedie Compagnie)
*2011-2012: *Kom van dat dak af!* (De Komedie Compagnie)
*2011: *Een leugentje om kerstmis* (De Komedie Compagnie)
*2012: *Van Kwoad nor Erger* (Het Prethuis)
*2012: *Ladies Night* (De Komedie Compagnie)
*2013: *Van Kwoad nor Erger* (Het Prethuis)
*2013: *Taxi-Taxi* (De Komedie Compagnie)
*2013: *Allo Allo* (Loge 10)
*2013: *Jan Pier en Pol* (De Komedie Compagnie)
## Radio
*1990-1991: *Het Koekoeksnest*
*2000-2002: *Aspe*: Crimi
*2010: *Dams en Van Deun*
*2012: *De Radioterroristen* (Radio 2)
9 september

**9 september** is den 252stn dag van 't joar (253stn dag in e schrikkeljoar) in de gregorioansche kalender. 't Volgn nog 113 doagn toet 't ende van 't joar.
## Geboorn
* 1694 - John Vanderbank, Iengelsche portreitschilder en boekillustrateur
* 1928 - Gaston Durnez
* 1965 - Peter Bulckaen

## Gestorvn
* 1087 - Willem de Veroveroare
Ria Scarphout

**Ria Scarphout**, pseudoniem van **Arlette Paepe**, (Uutkerke, 31 januoari 1930 - 16 december 2008) was e West-Vlamsche dichteresse.

## Carrière
Ze werd geboren als Arlette Paepe mo et eur noam loater officieel veranderd.

Ria Scarphout studeerde an 't Instituut vo Journalisten in Brussel. Ze wierd leroaresse in dictie en voordrachtkunste.

In 1959 begost ze met de verzenbundel 'Boven de tuinen'. Ze schrêef ook novellen en romangs.

In 1960 krêeg ze de prys van de provincie West-Vloandern vo poëzie en in 1961 de Aragoniaprys. 

Gedichtn van eur zyn vertoald in 't Duuts, Frans en Servo-Kroatisch.

## Bibliografie
* Boven de tuinen (1959)
* Gordel en sluiter (1962)
* De blauwe tram (1962)
* Twee blauwe soldaatjes (1965)
* De marsmannetjes (1966)
* De clown en de geisha en andere verhalen (1967)
* De drempeltrein (1968)
* Dag, Bietel (1971)
* Prosit, proza, poëzie (1972)
* Potdommetje (1987)
* Geologische gedichten (1988)
Klinkers (festival)

thumb|right|Klienkers in 2005
Et **Klinkers-festival**, in 't West-Vlams Klienkers-festivol, is een festivol in de Brugse binnstad (mêestol ip de Burg), dad ol twolf joar deuregoat van 't ende van juli toet olverwege ogustus.  Sedert een poar joar is *Benenwerk* ôok een oenderdêel van 't festivol en do ligt de nadruk ton ip dânsn.  D'organisoatie is in andn van de stad Brugge zelve.  

't Zyn mêestol nie de grôte namen die langskommn, mo 't is wel olsan ambiance deur de combinoatie van goeie muziek van verschillnde genres, zomerse temprateuren en een schittrend uniek istôrisch dècôr.

## Externe koppelienge
*Officiele site van Klinkers
François Lambert

**François Lambert** ( 10 november 1938 - Brugge, 17 december 2004) wos e zoaknman die voerol bekend ekommn is als wielersponsor.

All Drive Renting (ADR) wos e bedryf dat otto's vereurde ip lange termyn. François Lambert miek er reclame vôorn met e koersploeg voe profs, en e trok José De Cauwer an als sportdirecteur.

## 't Onverwachte succes
In 1988 woun de ploeg met Eddy Planckaert de Rounde van Vloandern, en me Dirk Demol Paris-Roubaix. 
Moa de strafstn stôot kwam in 1989 toen da Greg LeMond voe ADR 'n Tour de France won. Niemand adde da verwacht: ten êeste kwam LeMond were achter e jachtongeval, en ten twidde wos ADR eigentlik moa e klêen ploegsje zounder grôte Rounde-coureurs.

## 'n Oendergang
Lambert krêeg achter een ende miserie me de belastiengn, want ADR wos ni solvabel. D'r kwaamn oek e hêel dêel processn vo de Arbeidsrechtbank en de Correctioneeln,  Lambert adde bevôorbeeld cheques uutegeevn zounder provisje. 
't Gevolg wos da zyn wielerploeg hêlegans in makoar stuukte; ounder ander Greg LeMond adde e proces teegn nem anespann.

in't begin van zinn zakelik leevn et Lambert nog e tydege in meubels edoan. Toen dat 'n dôodgink wos 'n 66 joar.
Pukkelpop

**Pukkelpop** is e joarliks muziekfestival in Limburg dat ol bestoat sedert 1985. 'n Organisoater is Chokri Mahassine.

In 't begun wos Pukkelpop zwoar alternatif. Moar in de loop der joarn is Pukkelpop opeschoovn noar e mainstream rock-pop-dance festival lik of dander zoveel zyn.

## Externe koppelienge
* Officieeln website
Kurt Defrancq

**Kurt Defrancq** (Ostende, 11 september 1963) is een West-Vlamschen acteur.

Je groeide ip in Sinte-Machiels (Brugge) achter dat 'n ook 'n poar joar in Den Oane geweund et. Nu weunt 'n in Mariakerke by Gent.

Kurt Defrancq gerakte bekend by 't grôte publiek deur z'n rolle als "Modest", een typetje in Walter Baele's "Rosa" ip de VRT en loater als "Eric Bastiaens" in de Vlamsche soapserie "Thuis".
## Studies
*Loagere schole in Sinte-Machiels
*Middelboar: Broeders van Liefde, St.Jozef, Toeroet
*Hoger: Keuninklik Conservatorium Brussel (êeste prys "Dramatische kunst" 1986)
*Volgde dictie en voordrachtlessn an 't Conservatorium van Brugge by Ria Scarphout en Rita Lommée
## Lesgever
*KMC Brussel (Keuninklik Conservatorium)
*SMAW Yzegem, Tielt, Ostende (Stedelike Muziekacademie Afdeling Woord)
*Conservatorium Brugge
## Theoater
Je werkte mee an producties van:
*KVS: Keuninklike Vlamsche Schouwburg Brussel
*KNS: Keuninklike Nederlandsche Schouwburg Antwerpn
*NTG: Nederlands Tonêel Gent
*RVT: Reizend Volkstheoater
*KJT: Keuninklik Jeugdtheoater
*Malpertuis Tielt
*BKT: Brussels Koamertonêel
*Antigone Kortryk

## TV
*Merlina
*Postbus X
*Mik, Mak en Mon
*Sprookjestheater
*Rip
*Thuis
*Windkracht 10
*Gelukkig zijn
*FC De Kampioenen
*Alfa Papa Tango
*Modest
*Baziel
*Heterdaad

## Cabaret
*Kurt en Krachtig
*Kurt en Krachtig (nieuwe formule)
*Koning Kurt
*Kurt's Kroniek
*Kurt komt (ze kwamen uit het Westen)
## Eigen producties
*Hoor en wil zwijgen
*Zwijg kleine
*Propera
*De Kavijaks
*Kan Kan Caffékan
Labadoux

thumb|right|Labadoux: de Propere Fanfare
[thumb|right|Een [vierspuugn|vierspuuger ip Labadoux]]
**Labadoux** is een muziekfestivol da olle joare deuregoat ip 't èèste weekend van meie in Iengelmunstr. In 2011 was 't ol de 23ste kè dan ze 't organiseerdigen.

Labadoux richt em ip de liefebbers van folk en wèreldmuziek. Volges de kenners is de sfeer der lik da 't 20 joar geleen was ip Folk Dranoeter.  
## Toppers
*2012: The Dubliners, Carlos Núñez, De Mens, Corvus Corax, Eva De Roovere, Camille O'Sullivan, Het Zesde Metaal  
*2011: Arid, Gorki, Kadril, Orchestre International du Vetex, Flip Kowlier, Moya Brennan        
*2010: The Levellers, Ishtar, Roland, Yevgueni        
*2009: Hothouse Flowers,  Garland Jeffreys, Maggie Reilly, Guy Swinnen       
*2008: 10CC, Luka Bloom, Yevgueni, Willem Vermandere      
*2007: Johnny Winter, Urban Trad, Omnia, Red Cardell, Manu Dibango,
*2006: De Laatste Showband, Dave Edmunds, Neeka      
*2005: De Nieuwe Snaar, Bart Peeters, Roby Lakatos  
*2004: Urban Trad, Zap Mama, Willem Vermandere      
*2003: 10CC, Kadril, The Dubliners, Guy Swinnen, Fairport Convention     
*2002: Focus, Blackmore's Night, Mory Kanté, Frank Boeijen, Liesbeth List         
*2001: Altan, Carlos Núñez, Twarres, Flairck, Willem Vermandere      
*2000: Thin Lizzy, Kadril, Warren Zevon, Fairport Convention      
*1999: Bob Geldof, Zjef Vanuytsel, De Dannan  
*1998: Luka Bloom,  Willem Vermandere   
*1996: De Nieuwe Snaar, Guido Belcanto, The Fureys, Fairport Convention  
*1995: Raymond van het Groenewoud, Dave Berry  
*1994: Bram Vermeulen 
*1993: Willem Vermandere  
*1992: Guido Belcanto  
*1991: Zjef Vanuytsel, Kris De Bruyne, Jan De Wilde      
*1990: Bram Vermeulen, Hans de Booy, Willem Vermandere     
## Externe koppelienge
*Officiele site van Labadoux
1606

1603 - 1604 - 1605 - **1606** - 1607 - 1610 - 1611
't Joar **1606** is 't 6e joar in de 17e eeuwe volgenst de christelikke joartellienge.
## Gestorvn
;september
* 11 - Karel Van Mander
Le Vélo Vert

**Le Vélo Vert** is de groep van Yves Bondue, Ann-Sofie Noppe, Rudi Degryse en Jan De Smet. Ze briengn een miengelinge van chanson en folk.  

In septembr 2007 kwam under èèste CD uut: *Achtbaan naar de zaligheid*, woavan da de CD-singel 'Keppe 't u gezegd' ip de radio wierd gedroaid.

Oundertussn stound Le Velo Vert ôok ol ip 't folkfestival van Dranouter (2008) en en ze ne nieuwe cd uut. 

## Externe koppelienge
*Officiele site van Le Vélo Vert
1919

't Joar **1919** is 't 19e joar in de 20e eeuwe volgenst de christelikke joartellienge.
## Geboorn
[thumb|[Yper in 1919]]
;ogustus
* 27 - André Declerck, West-Vlamsche coureur
;september
* 7 - Briek Schotte, West-Vlamsche coureur
;december
* 8 - Jozef Verhaeghe (1919), West-Vlamsche soldoat
## Gestorvn
* Léon Huygens, Belgische kunstschilder
;moarte
* 19 - Camille Simoens, West-Vlamschn oundernemer en polletieker in Schaarbeek
;oktober
* 16 - Edmond Van der Haeghen, Vlamsche kunstschilder
1888

1885 - 1886 - 1887 - **1888** - 1889 - 1890 - 1891
't Joar **1888** is 't 88e joar in de 19e eeuwe volgenst de christelikke joartellienge.
## Geboorn
;februoari
*8 - Giuseppe Ungaretti
;juli
*14 - Odiel Defraeye
;oktober
*6 - Roland Garros
;december
*2 - Omer Verschoore
## Gestorvn
1650

1647 - 1648 - 1649 - **1650** - 1651 - 1652 - 1653
't Joar **1650** is 't 50e joar in de 17e eeuwe volgenst de christelikke joartellienge.
## Geboorn
* Jan Frans Boeckstuyns, Vlamschn beeldhouwer en architect
;oktober
* 21 - Jan Bart, Vlamsche koaper
;november
* 28 - Jan Palfijn, West-Vlamsche verloskundige
1730

1727 - 1728 - 1729 - **1730** - 1731 - 1732 - 1733
't Joar **1731** is 't 31e joar in de 18e eeuwe volgenst de christelikke joartellienge.
## Geboorn
;oktober
*10 - Pieter Pepers
## Gestorvn
;april
*21 - Jan Palfijn
27 april

**27 april** is den 117stn dag van 't joar (118stn dag in e schrikkeljoar) in de gregorioansche kalender. 't Volgn nog 248 doagn toet 't ende van 't joar.
## Gebeurtenissn
* 2011 - De grôotsten tornado-uutbroak in de geschiedenis van de weireld gebeurt in de Verênigde Stoatn, met mêer dan 150 tornado's. Der vieln mêer dan 300 doodn en byna 3000 gewoundn.
## Geboorn
* 1846 - Charles Van Depoele
* 1962 - Luc Descamps
* 1967 - Willem-Alexander van de Nederlandn
## Gestorvn
* 1404 - Filips den Stoutn
* 1702 - Jan Bart
## Referensjes
Het Steen

thumb|<Center>Het Steen me lienks Lange Wapper
**Het Steen** is e vroegern burcht die nu gebruukt is voe museum van de Scheepvoart. 't Is 't oudste gebouw van Antwerpn.

Het Steen legt vlak an de Schelde. An 'n inkom stoat er e standbeeld van Lange Wapper, de kwelgêeste uut vertelliengsjes. 

## Geschiedenisse
* Het Steen lik of damme 't nu kenn is moar e stik van de burcht da ze roend 1200 ebouwd en. 
* 't Wos ol rap e gevang, en dat et toet 1827 edeurd.
* De noame komt van 'n tyd van Karel V; ton e ze de burcht hêle verbouwd en sedertien krêeg et de noame *'s Heren Steen*.
* Ton da ze in 19sn êeuw de Schelde wilnde verbrêen en ze 't grotste stik ofebrookn.
* Sedert 1952 kuj in het Steen 't *Nationaal Scheepvaartmuseum* goan bezoekn.
Scarphout (Blanknberge)

thumb|Scarphout, uutgebeeld in de visschersstoet: 't kapelletje in de duunn
**Scarphout** was lange geleedn een dêel van Blanknberge en is hêlegans verzwolgn deur de zêe.
## Geschiedenisse
Over 't ountstoan van Blanknberge is 't er nie styf vele geweetn. Verzekers en d'r een dêel zêevoarders afkomstig uut Olland under gevestigd an de voet van de blanke duunn. Een stroke zand tusschn de duunn en de zêe addn ze voorzien van scherpe outn poaln met de punt noa boovn vor under te verweirn teegn d'invalln van de Vikings en andere zêeschumers. Die zandstroke krêeg de noame "Scarphout" (=scherp out) en was verzekers nie beweund. Achter de duunn, mêer landinwoarts, woarn de visschers beschut teegn de nôorderwind en de stormn. Volgens de historicus Gramaye bouwdn d'êeste beweuners een kapelle in de duunn. Da gebouwtje wierd deur bisschop Transmarus van Doornik in 948 gewyd en ipgedreegn an de O.L.Vrouwe van Scarphout. Round de kapelle kwoamn d'r mêer en mêer visschersuzetjes en 't dorp wierd Blanknberge genoemd. De noame "Scarphout" is al vermeld ip een koarte van Boudewyn I van Vloandern (met den Yzern Oarm). 't Platstje zoudt ountstoan zyn ten tyde van den êestn groaf van Vloandern die over uze streke regeerde van 863 tout 879.

Ip 23 november 1334, Sint-Clemensdag, wierd Blanknberge geteisterd deur de geweldigstn storm aller tydn. De boarn sloegn brêde bressn in de duunn en 't woater stroomde verre in 't binnland. Ountelboare menoages verdrounkn. Ook de vier êeuwn oude kapelle weerstound nie an 't geweld en Scarphout wierd verzwolgn deur de zêe...

## Bygeloof
Vroeger woarn de Blanknbergsche visschers styf bygelovig. At er etwien was woavan da ze een emelste schrik addn was 't wel Roesschaert. Ze durfdn ook nie in den omtrek van 't vroegere Scarphout voarn omda ze peisdn dat under nettn zoudn bluuvn angn an de overbluufseln van Scarphout. D'r wordt ook verteld da je round 1900 by lêeg woater de funderingn van Scarphout nog koste zien. De visschers beweirdn ook da ze 's nachts orgelmuziek en begroavingsliedern kostn ôorn. En os 't schôon were was met een bitje wind kost je 't kloksje van Scarphout nog ôorn luudn. Da kloksje stak een alve meter uut boovn 't woater! En nog volgens de visschers zoudt 't O.L.Vrouwebeeldje van Meetkerke afkomstig zyn van 't kerksje van Scarphout.

## Noame
Scarphout bestoat nie me, moa toch kom je de noame nog vele teegn in Blanknberge, (hotel, residentie, winkel...). D'r is ook de "Royal Scarphout yachtclub" en vroeger wast er een basketclub in Blanknberge die Scarphout noemde.
Ook de dichteresse Arlette Paepe et de noame gebruukt vor eur pseudoniem: Ria Scarphout.
Ook de jeugdbewegink KSA van Blanknberge et ieran z'n noame te dankn, noamelik 'Scarphoutstede'.
1548

1545 - 1546 - 1547 - **1548** - 1549 - 1550 - 1551
't Joar **1548** is 't 48e joar in de 16e eeuwe volgenst de christelikke joartellienge.
## Geboorn
;meie
* Karel Van Mander
1892

1889 - 1890 - 1891 - **1892** - 1893 - 1894 - 1895
't Joar **1892** is 't 92e joar in de 19e eeuwe volgenst de christelikke joartellienge.
## Geboorn
;ogustus
* 9 - Ahmed Rami, Egyptischn dichter
## Gestorvn
;moarte
* 18 - Charles Van Depoele
;oktober
* 6 - Alfred Tennyson
;december
* 1 - Henri-August De Bruyne
* 1 - Jozef Lippens
1620

1617 - 1618 - 1619 - **1620** - 1621 - 1622 - 1623
't Joar **1620** is 't 20e joar in de 17e eeuwe volgenst de christelikke joartellienge.
## Gebeurtenissn
thumb|Antoon van Dyck, zelfportreit
* 29 april - In Antwerpn krygt Peter Paul Rubens ipdracht van de jezuïetn vo 39 panêeln te schildern vo de Carolus Borromeuskerke. 
* 25 november - De barokschilder Antoon van Dyck vertrekt vo den êeste kè noa Londn en je werkt vo keunienk James I van Iengeland.
## Geboorn
* Jan van den Hecke, Vlamsche kunstschilder
;meie
* 23 - Pieter Neefs de Joengn, Vlamsche kunstschilder
;september
* 29 - Jean-Louis d'Elderen, prinsbisschop van Luuk
;november
* 10 - Theodoor Boeyermans, Vlamsche barokschilder
## Gestorvn
* Simon Stevin, Vlamsche weetnschapper
* Joachim van den Hove, Vlamsche compositeur en lutespeler
;ogustus
* 2 - Charles Luython, Vlamsche compositeur
Katje-duuk

**Katje-duuk** is e kienderspelletje woaby da êen persôon ol d'ander kiendjes moe zoekn.

## Spelregels
Katje-duuk is e spelletje daj by vôorkeur buutn speelt. Êest moej weetn wie dat er d'ander moe zoekn. Dat kuj doen met een oftelrymtje. Bist da de zoeker an 't telln is, verduukn d'ander spelers nunder. De zoeker meugt bissenwyne nie kykn nateurlik. Soms moet de zoeker moa toet tiene telln, soms toet oenderd; dat angt er e bitje van of oe daj ofsprikt.

De zoeker goat, achter 't telln, op zoek na d'ander. Atn etwien ziet, moetn begunn roepn. Dat kut op verschillige maniern. Soms is 't enoeg om te zeggen: "*, 'k en joen ezien." E doaby ku de zoeker oek de plekke vernoemn woa da 't kiendje verdookn is, om te bewyzn datn ni zeurt. 

Soms kut et oek gebeurn dat de speler die ontdekt is zêre moe loopn na de plekke woa dat de zoeker aan 't teeln wos. Wie dat er êerst arriveert, oalt et: 
: is 't de zoeker? Ton is de verduker epakt. 
: is 't de verduker? Ton meugt de verduker nem were verduukn.

At de zoeker ol de kiendjes evoen et, ton es 't spel edoan. De winnoare is wie dat er 't latst verdookn wos. De verliezer is wie dat er 't êest epakt is. Die persôon is de zoeker in 't volgende spel.

== De noame Katje-duuk ==
De ôorsproeng van 't wôord "katje" komt, volgens 't *Etymologisch Woordenboek'' van Frans Debrabandere van 't Picardische "cache" (uutsproake catche). "Cache<Cacher" (Frans: chasse<chasser) wil zeggn "joagen, trachtn te vangen". 

't Komt oek nog vôorn in andere spelletjes: katje-dran, katje-veroog, katje-kleur,... 
en oek in dutdrukkienge: katje-in, katje-joen
André Noyelle

**André Noyelle** (Yper, 29 november 1931 - Poperienge, 4 februoari 2003) wos e West-Vlamschn coureur.

Eén koers et Noyelle in de streke ounsterfelik emakt: in 1952 komt 'n Olympisch Kampioen up de boane in Helsinki. Gin een aarn Belg et dadde ouk ekunn. 
Tope mi 'n Belgischn ploeg (Robert Grondelaers en Lucien Victor) wint Noyelle 't landnklassement - voorn Italië en Vrankryk (woa da Jacques Anquetil by rede)- en ezo dus twi keirs goud.

Noyelle wos prof van 1953 toet 1966, moar en et ni vele pottn nemir ebrookn. De grotste noame up zyn palmares is de semi-klassieker GP Pino Cerami in 1964. Wel wos 'n dikkers dichte derby: in Gent-Wevelgem van 1957 bevoorbeeld wos 'n 'n twiddn achter Rik van Looy. En in 1961 wos 'n 'n derdn in 't Kampioenschap van Zurich.

Achter zyn carrière begoste Noyelle villo's te verkoopn in Yper, e wienkel die nog ossan goed droait.

## Zyn ploegn
* 1953-1955: Alcyon - Dunlop   
* 1956: Faema - Guerra 
* 1957: Bertin - The Dura
* 1958: Groene Leeuw - Leopold 
* 1959: Bertin - Milremo
* 1960: Flandria - Wiel's 
* 1961: Wiel's - Flandria 
* 1962-1965: Dr. Mann 
* 1966: Mann - Grundig
Scarphout

*E verzoenkn dêel van Blanknberge, zie: Scarphout (Blanknberge)
*Ria Scarphout, pseudoniem van de dichteresse Arlette Paepe